Gråkallbakken

Gråkallbakken er navnet på flere hoppbakker i fjellet Gråkallen (552 moh) i Bymarka i Trondheim. Bakkene ligger i den sørvestlige skråningen mellom Skistua og Vintervatnet. Gråkallbakken ble opparbeidet mot slutten av 1800-tallet og var vertskap for Gråkallrennet. I dag går Gråkallbakken under navnet Gråkallen Skisenter.

 Historie 
Den første Gråkallbakken var en naturlig hoppbakke uten stillas (overrenn), hvor det første Gråkallrennet ble arrangert av Trondhjems Skiklub i 1899. Hovedlandsrennet ble lagt til Gråkallbakken i 1912, 1916, 1921, 1925, igjen i 1930 med kronprins Olav til stede og i 1932. Med tiden ble det bygget en 60-metersbakke i Gråkallen, og siden en helt ny bakke lenger vest i retning Vintervatnet med en lengde på 147 meter. Den sistnevnte bakken er nedlagt etter at bruken av den opphørte på 1960-tallet.

I senere tid har det blitt etablert en bakke for fristilshopping, skiheis samt en kulekjøringsbakke som er 210 meter lang. I dag har hoppbakken et kritisk punkt på 73,5 meter og er en del av Gråkallen Skisenter.

 Litteratur 



 Eksterne lenker 

 Skisprungschanzen-Archiv: Trondheim (Gråkallen)

Kategori:Hoppbakker i Norge
Kategori:Idrettsanlegg i Trondheim
Kategori:Bymarka
Kategori:Skianlegg i Trøndelag